open-index/open-wikipedia-markdown huggingface dataset:
இந்துலதா சுக்லா

**இந்துலதா சுக்லா** (*Indulata Sukla*)(7 மார்ச் 1944 - 30 ஜூன் 2022)  என்பவர் ஒடிசா மாநிலத்தினைச் சேர்ந்த இந்தியக் கல்வியாளர் ஆவார். இவர் ஒடிசாவின் சம்பல்பூர் பல்கலைக்கழகத்தில் மூன்று தசாப்தங்களுக்கும் மேலாகக் கணிதப் பேராசிரியராக இருந்தார்.

சுக்லா, மகாராணி பிரேம் குமாரி பெண்கள் பள்ளியில் தனது பள்ளிப் படிப்பையும், இளமறிவியல் படிப்பினை பரிபாடாவில் உள்ள எம். பி. சி கல்லூரியில் கணித துணைப்பாடத்துடன் 1966-ல் கட்டாக்கில் உள்ள ராவென்ஷா கல்லூரியில் கணிதத்தில், முதுஅறிவியல் பட்டத்தினை முடித்து எம். பி. சி. கல்லூரியில் விரிவுரையாளராகச் சிறிது காலம் பணியாற்றினார்.  முனைவர் பட்டப் படிப்பிற்காக அறிவியல் மற்றும் தொழிலக ஆய்வு மன்றம் நிதியுதவியுடன் ஜபல்பூர் பல்கலைக்கழகத்தில் முடித்தார். திரிபிக்ரம் பதி முனைவர் பட்ட மேற்பார்வையாளராகவும் ஆய்வு வழிகாட்டியாகவும் செயல்பட்டார். சுக்லா தனது ஆராய்ச்சியைத் தொடரும் போது, நவம்பர் 1970-ல் சம்பல்பூர் பல்கலைக்கழகத்தில் கணித அறிவியல் பள்ளியில் விரிவுரையாளராகப் பணியில் சேர்ந்தார். மேலும் மார்ச் 2004-ல் பணிவு ஓய்வு பெறும் வரை இங்கேயே தொடர்ந்தார். 

*எண் கோட்பாடு மற்றும் மறைகுறியாக்கத்திற்கான அதன் பயன்பாடுகள்*-*Number Theory and Its Applications to Cryptography* (கட்டாக்: கல்யாணி வெளியீடு, 2000) என்ற பாடப்புத்தகத்தின் ஆசிரியர் ஆவார். இவரது ஆராய்ச்சியின்போது, ஆங்கிலக் கணிதவியலாளர் பிரையன் குட்னருடன் போரியர் தொடரில் பணியாற்றினார். இவர் அமெரிக்கக் கணிதவியல் சங்கம் மற்றும் இந்தியக் கணித சங்கம் ஆகியவற்றின் வாழ்நாள் உறுப்பினராக இருந்தார். 

## விருதுகளும் கௌரவங்களும்
ஒரிசா கணிதவியல் சங்கம் எண் கோட்பாடு, குறியாக்கவியல் மற்றும் பகுப்பாய்வு ஆகியவற்றில் இவரது பணிக்காக வாழ்நாள் சாதனையாளர் விருதை வழங்கியது. 7 பிப்ரவரி 2015 அன்று ஒடிசா, ஜாஜ்பூர் சாலையில் உள்ள வியாசநகர் தன்னாட்சிக் கல்லூரியில் நடைபெற்ற ஒரிசா கணிதவியல் சங்கத்தின் 42வது ஆண்டு மாநாட்டில், சென்னையின் கணித அறிவியல் கழகத்தின் இயக்குநர் பேராசிரியர் ராமச்சந்திரன் பாலசுப்ரமணியனிடமிருந்து இந்த விருதைப் பெற்றார்.

## மேற்கோள்கள்

பகுப்பு:Articles with hCards
பகுப்பு:இந்தியப் பெண் கணிதவியலாளர்கள்
பகுப்பு:2022 இறப்புகள்
பகுப்பு:1944 பிறப்புகள்
இந்திய அறிவியல் விருது

**இந்திய அறிவியல் விருது**  (India Science Award)  அறிவியலுக்கான சிறந்த பங்களிப்பிற்காக இந்திய அரசாங்கம்  வழங்கும் மிக உயர்ந்த மற்றும் மிகவும் மதிப்புமிக்க தேசிய அங்கீகாரமாகும்.. விஞ்ஞானத்தில் நிரூபிக்கப்பட்ட மற்றும் பரவலாக ஏற்றுக்கொள்ளப்பட்ட சிறப்பம்சமே விருதிற்கான முதன்மை மற்றும் அத்தியாவசியமான அளவுகோலாகும்.   இந்த விருது பொறியியல், மருத்துவம் மற்றும் விவசாயம் உள்ளிட்ட அறிவியல் துறை சார்ந்த அனைத்து துறைகளையும் உள்ளடக்கியதாகும்.  பரிசுத் தொகை ரூ. 25 லட்சமும் ஒரு சான்றிதழும் தங்கப் பதக்கமும் கொண்டது. இந்த விருது ஒவ்வோர் ஆண்டும் இந்திய அறிவியல் காங்கிரசில்  அறிவிக்கப்பட்டு வழங்கப்படுகிறது.

இந்திய அறிவியல் விருது இந்தியாவின் 10 ஆவது பிரதமர் திரு அடல் பிகாரி வாச்பாய் அவர்களால் 2003 ஆம் ஆண்டில் நிறுவப்பட்டது.  2004 ஆம் ஆண்டிற்கான முதல் விருது, 3 ஜனவரி 2006 ஆம் ஆண்டு சனவரி மாதம் 3 ஆம் தேதியன்று 93 ஆவது இந்திய அறிவியல் காங்கிரசின் தொடக்க விழாவில், பிரதமர் மன்மோகன் சிங்கால், திட நிலை மற்றும் பொருள் வேதியியலில் செய்த பணிகளுக்காக, புகழ்பெற்ற வேதியியலாளர் பேராசிரியர் சிஎன்ஆர் ராவுக்கு வழங்கப்பட்டது..

## வரலாறு
3 ஜனவரி 2003  ஆம் ஆண்டு சனவரி மாதம் 3 ஆம் தேதியன்று பெங்களூரு பல்கலைக்கழகத்தில் நடைபெற்ற 90 ஆவது இந்திய அறிவியல் காங்கிரசில் இந்தியப் பிரதமரால் இந்திய அறிவியல் விருது தொடங்கப்பட்டது. 30 சூன் 2003 அன்று அறிவியல் மற்றும் தொழில்நுட்ப அமைச்சகம் (இந்தியா) விருதுக்கான கட்டமைப்பு மற்றும் வழிகாட்டுதல்களுக்கு ஒப்புதல் அளித்தது. அறிவியல் மற்றும் தொழில்நுட்பத் துறை அமைச்சர் தலைமையில் நடைபெற்ற இந்தக் கூட்டத்தில் 20 பிரபல விஞ்ஞானிகள், அரசு அதிகாரிகள் கலந்து கொண்டனர்.

## அளவுகோல்கள்
மருத்துவம், பொறியியல் மற்றும் விவசாயம் உள்ளிட்ட அறிவியலில் சாதனை படைத்தவர்களை பாராட்டி ஆண்டுதோறும் இந்திய அறிவியல் விருது வழங்கப்படுகிறது. பெறுபவர் ஒரு விஞ்ஞானியாக இருப்பார். எந்த வயது வரம்பும் இல்லை, அவர் ஒரு அற்புதமான அறிவியல் ஆராய்ச்சியை மேற்கொண்வராக இருப்பார். அந்த ஆராய்ச்சி பரவலாக நிரூபிக்கப்பட்டு ஏற்றுக்கொள்ளப்பட்டிருக்க வேண்டும். மேலும் முதன்மையாக இந்தியாவில் செய்யப்பட்டிருக்கும். அசல் தன்மை மற்றும் புதுமையான வெளியீடுகள் வெறும் அளவை விட முக்கியமானதாகும்.  நாட்டின் அறிவியல் வளர்ச்சிக்கான பங்களிப்பு மிகப்பெரிய தாக்கத்தை ஏற்படுத்த வேண்டும். குழுக்கள் அல்லது நிறுவனங்கள் இந்த விருதைப் பெற தகுதியற்றவை. ஒன்றுக்கு மேற்பட்ட நபர்கள்  தகுதி பெற்றிருந்தாலும், ஒரு வருடத்தில் அதிகபட்சம் இரண்டு வெற்றியாளர்கள் மட்டுமே பரிசு பெற முடியும்.

## பெற்றவர்கள்

## நிறுத்தம்
2010 ஆம் ஆண்டுக்குப் பிறகு, அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் பரிசுடன் இணைந்ததைத் தொடர்ந்து இந்திய அறிவியல் விருது நிறுத்தப்பட்டது. அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் பரிசின் நிதிநிலை ஒதுக்கீடு  அதற்கேற்ப அதிகரிக்கப்பட்டது.

## மேற்கோள்கள்

## புற இணைப்புகள்

* இந்திய அறிவியல் விருதை சிஆர் ராவ் பெற்றார்
* பேராசிரியர். சிஎன்ஆர் ராவ் 2004 ஆம் ஆண்டிற்கான இந்திய அறிவியல் விருதை முதன்முதலில் பெறுகிறார்
* புகழ்பெற்ற புள்ளியியல் நிபுணர் சிஆர் ராவுக்கு இந்திய அறிவியல் விருது

பகுப்பு:அறிவியல் விருதுகள்
பகுப்பு:இந்திய அறிவியல், பயனறிவியல்சார் பரிசுகள்
நார்வே வனம் மற்றும் இயற்கை நிறுவனம்

**நார்வே வனம் மற்றும் இயற்கை நிறுவனம்** (*Norwegian Forest and Landscape Institute*) நார்வே நாட்டில் அமைந்துள்ள ஓர் ஆராய்ச்சி நிறுவனம் ஆகும். நார்வே நாட்டின் விவசாயம் மற்றும் உணவு அமைச்சகத்திற்கு நிறுவனரீதியாக கட்டுப்பட்டு இந்நிறுவனம் இயங்குகிறது. இதன் ஆராய்ச்சி நடவடிக்கைகளில் இந்நிறுவனம் தன்னாட்சி தகுதியைப் பெற்றுள்ளது. இது 1 ஜூலை 2006 ஆம் ஆண்டு சூலை மாதம் முதல் தேதியன்று நார்வே வன ஆராய்ச்சி நிறுவனம் மற்றும் நார்வேன் நில இருப்பு நிறுவனம் ஆகியவற்றின் இணைப்பின் மூலம் இந்நிறுவனம் நிறுவப்பட்டது. நார்வே வனம் மற்றும் இயற்கை நிறுவனத்தின் தலைமையகம் விகென் மாகாணத்தில் உள்ளது. பிராந்திய அலுவலகங்கள் நார்வேயின் இரண்டாவது பெரிய நகரமான பேர்கன் , நிர்வாக மையமான சிடெய்ங்செர் மற்றும் திரோம்சோ நகரங்களில் உள்ளன.

அர்னே பார்டலன் இயக்குநர் பொறுப்பு வகிக்கிறார். 

ஜூன் 30, 2015 ஆம் ஆண்டு சூன் மாதம் 30 ஆம் தேதியன்று இந்நிறுவனம் நார்வே உயிரியல் பொருளாதார ஆராய்ச்சி அமைப்புடன் இணைக்கப்பட்டது.

## மேற்கோள்கள்

பகுப்பு:நோர்வேயில் கல்வி
பிரபா சட்டர்ஜி

**பிரபா ஆர். சட்டர்ஜி** (*Prabha Chatterji*) என்பவர் இந்திய அறிவியலாளர் ஆவார். இவர் பெங்களூரில் உள்ள ஜான் எப். வெல்ச் தொழில்நுட்ப மையத்தில் (முன்னர் ஜெனரல் எலக்ட்ரிக் குளோபல் ஆராய்ச்சி மற்றும் தொழில்நுட்ப மேம்பாட்டு மையம்),  பணிபுரிந்து வருபவர் ஆவார்.

இவர் முன்பு ஐதராபாத்தில் உள்ள இந்திய வேதியியல் தொழில்நுட்ப நிறுவனத்தில் மூத்த அறிவியலாளராகவும், இந்தியாவின் உயிரியல் பொருட்கள் மற்றும் செயற்கை உறுப்புகளுக்கான சங்கத்தின் நிர்வாகக் குழுவின் முன்னாள் உறுப்பினராகவும் இருந்துள்ளார். இவர் முதன்மையாக இந்தியாவில் அறிவியல் மற்றும் தொழில்நுட்பக் கல்வியுடன் தொடர்புடையவர்.

## கல்வி
இவர் கேரளாவில் ஒட்டப்பாலம் அருகே உள்ள ஒரு கல்லூரியில் பட்டம் பெற்றார். கல்லூரி மாணவியாக, இருக்கும்போது இவருக்குப் பெங்களூரில் உள்ள இந்திய அறிவியல் கழகத்தால் தேசிய அறிவியல் திறமை தேடல் உதவித்தொகையினை வழங்கியது. இதன் மூலம் முதுநிலைப் பட்டத்தினையும் 1977-ல் முனைவர் பட்டப்படிப்பினையும் முடித்தார். முனைவர் பட்ட ஆய்விற்குப் பின்னர் அறிவியலில் தொடர இந்த உதவித்தொகை உதவியது.

## பணி
பிரபாவின் வாழ்க்கைப் பாதையானது கல்வித்துறையில் அரசாங்க ஆராய்ச்சி மற்றும் மேம்பாடு மற்றும் தொழில்துறையில் ஈடுபட்டுள்ளது. தொழில்துறை ஆராய்ச்சிக்கான வாஸ்விக் விருதையும், இந்திய பொருள் அறிவியல் சங்க விரிவுரை விருதையும் பெற்றார். இந்தியாவில் அறிவியல் மற்றும் தொழில்நுட்பக் கல்வியின் கொள்கைகளிலும் வகுப்பதிலும் இவர் ஈடுபட்டுள்ளார்.

## வெளியீடு
சாட்டர்ஜி 41 ஆய்வுக் கட்டுரைகளை வெளியிட்டுள்ளார். இவருடைய எச். சுட்டிக்காட்டி 16 ஆகும்.

## விருதுகள்
சட்டர்ஜி வாஸ்விக் விருதினையும் (தொழில்துறை ஆராய்ச்சி) இந்திய பொருள் அறிவியல் ஆராய்ச்சியாளர் சங்க விரிவுரை விருதினையும் பெற்றவர்.

## மேற்கோள்கள்

பகுப்பு:கேரளப் பெண் அறிவியலாளர்கள்
பகுப்பு:இந்தியப் பெண் வேதியியலாளர்கள்
பகுப்பு:பாலக்காடு மாவட்ட மக்கள்
பகுப்பு:வாழும் மக்கள்
வீர் பால ரசுதோகி

**வீர் பாலா ரசுதோகி** (*Veer Bala Rastogi*) என்பவர் இந்தியாவில் உயிரியல் பாடப்புத்தகங்களை எழுதிய உயிரியலாளர் ஆவர். இவர் விலங்கியல் துறையில் முதுகலைப் பட்டம் பெற்று, தகுதி வரிசையில் 1வது இடத்தைப் பிடித்தார், மேலும் தங்கப் பதக்கமும் பெற்றார். இவர் முனைவர் பட்டத்தினை பிரபல விலங்கியல் நிபுணர் மறைந்த முனைவர் எம். எல். பாத்தியாவின் வழிகாட்டுதலின் மீரட் பல்கலைக்கழகத்தில் பெற்றார்.

ரசுதோகி "விலங்கியல் அகாதமியில் உறுப்பினராக இருந்தார். இவர் புது தில்லி தேசிய கல்வி வளர்ச்சி ஆராய்ச்சி குழுவின் "பாடநூல் பரிணாமக் குழுவில் உறுப்பினராக இருந்தார். இவர் 1961 முதல் 1967 வரை மீரட் (உத்திரப்பிரதேசம்) மீரட் கல்லூரியில் விலங்கியல் பேராசிரியராகப் பணியாற்றினார். இவர் ஐந்து தசாப்தங்களுக்கும் மேலாகப் புத்தகங்களை எழுதி வருகிறார். இவர் நடுவண் இடைநிலைக் கல்வி வாரியம் உள்ளிட்ட பல மாநில வாரியங்களுக்கு உயிரியல் புத்தகங்களை எழுதியுள்ளார். உயிரணு உயிரியல், மரபியல், சூழலியல் மற்றும் பரிணாம உயிரியல் பற்றிய இவரது புத்தகங்கள் இந்தியா முழுவதும் பல்கலைக்கழக அளவில் மிகவும் பிரபலமானவை. 2012ஆம் ஆண்டில் இந்தியாவின் தில்லியில் உள்ள கல்வி வெளியீட்டாளர்கள் கூட்டமைப்பால் வழங்கப்பட்ட தலை சிறந்த எழுத்தாளருக்கான ஆண்டு விருது இவருக்கு வழங்கப்பட்டது. மூலக்கூறு உயிரியலின் அடிப்படைகள் ரசுதோகியின் முக்கியமான படைப்பு ஆகும். சமீபத்தில், 11ஆம் வகுப்புக்கான இவரது பாடப்புத்தகம் பூட்டானின் தேசிய பாடப்புத்தகத்திற்குத் தேர்ந்தெடுக்கப்பட்டது.

## மேற்கோள்கள்

பகுப்பு:உத்தரப் பிரதேசப் பெண் அறிவியலாளர்கள்
பகுப்பு:வாழும் மக்கள்
தேவி (அசோகர்)

**தேவி** (*Devi*)(முழுப்பெயர்: **வேதிசா-மகாதேவி சாக்யகுமாரி**) என்பவர் இலங்கையின் சரித்திரத்தின்படி, மூன்றாவது மௌரியப் பேரரசர் அசோகரின் முதல் மனைவியும் இராணியும் ஆவார். இவர் அசோகரின் முதல் இரண்டு குழந்தைகளின் தாயாகவும் இருந்தார். இவரின் மகன் மகேந்திரன் மற்றும் மகள் சங்கமித்ரா -இருவரும் புத்தமதத்தை மற்ற நாடுகளுக்குப் பரப்புவதில் முக்கியப் பங்கு வகித்தனர். சாஞ்சி ஸ்தூபிக்காக இவர் நினைவுகூரப்படுகிறார்.

## தோற்றம்
இலங்கை நாளேடுகளின்படி, அசோகரின் முதல் மனைவி வேதிசகிரியின் (இன்றைய விதிஷா) வணிகரின் மகள், தேவி என்ற பெயரில், அசோகர் உஜ்ஜயினியில் வைஸ்ராயாக இருந்தபோது அவரை மணந்தார். *மஹாபோதிவம்சம்* (இலங்கை ஆதாரம்) இவரை வேதிசா-மகாதேவி என்றும் ஒரு சாக்யானி அல்லது சாக்யகுமாரி என்றும் அழைக்கிறது. இவர்கள் விதுடபா தங்கள் தாய் நாட்டை அச்சுறுத்தும் பயத்தில் வேதிசா நகரத்திற்குக் குடியேறிய சாக்கியர்களின் குலத்தின் மகள். இது இவரைப் புத்தரின் குடும்பம் அல்லது குலத்தின் உறவினராக்குகிறது. ஏனெனில் இவரும் சாக்கியர்களின் குலத்தைச் சேர்ந்தவர்.

## திருமணம்
தேவியும் அசோகரும் வழக்கமான வம்ச ஏற்பாடுகளைப் போலல்லாமல் நெருங்கிய மற்றும் அன்பான உறவைப் பகிர்ந்து கொண்டவர்கள் ஆவர். இவருக்கும் அசோகருக்கும் இரண்டு குழந்தைகள் பிறந்தனர். இவர்களில் ஒருவர் மகிந்தன் என்ற பையன். இவர் கி. மு. 285-ல் பிறந்தார், மேலும் மூன்று ஆண்டுகளுக்குப் பிறகு பிறந்த பெண் சங்கமித்தை ஆவார். இருப்பினும், தேவி அசோகரைப் புத்த மதத்திற்கு மாற்றத் தவறிவிட்டார், மேலும் இவர் பாடலிபுத்திரத்திற்குத் திரும்ப அழைக்கப்பட்டபோது, தேவி, தன் குழந்தைகளை விதிஷாவில் விட்டுவிட்டார். எனவே, தேவி அசோகரைப் பாடலிபுத்திரத்திற்கான இறையாண்மையாகப் பின்பற்றவில்லை, ஏனெனில் இங்கு இவரது தலைமை இராணி (*அக்ரமகிசி*) இவரின் மனைவி அசந்திமித்ரா. மௌரிய மாளிகையின் இளவரசன் ஒரு வணிகரின் மகளை மனைவியாகக் கொண்டிருப்பது பொருத்தமற்றதாக இருந்திருக்கும், மேலும் அசோகனுக்கு மிகவும் பொருத்தமான மனைவி இளவரசி அசந்திமித்ரா ஆவார். இவரே பெரும்பகுதிக்குத் தலைமை ராணியாக இருந்தாள்.

சாஞ்சி மற்றும் பில்சாவின் நினைவுச்சின்னங்களில் முதன்மையான வேதிசகிரியின் பெரிய விகாரையின் கட்டுமானத்திற்குத் தேவி காரணமாக இருந்ததாக விவரிக்கப்படுகிறது. அசோகர் தனது கட்டிடக்கலை நடவடிக்கைகளுக்காக சாஞ்சியையும் அதன் அழகிய சுற்றுப்புறத்தையும் ஏன் தேர்ந்தெடுத்தார் என்பதை இது விளக்குகிறது. முந்தைய இலக்கியங்களில் வேதிசா ஒரு முக்கியமான பௌத்த தளமாகவும் உள்ளது. 

## கலைப் படைப்புகள்
அசோகரைப் பற்றிய நவீன கலைத் தழுவல்களில் பேரரசி தேவி முக்கியப் பங்கு வகிக்கிறார், இவற்றில் தேவி அசோகரின் காதல் ஆர்வலர் மற்றும் மனைவியாகக் காண்பிக்கப்பட்டுள்ளார்.

* *[[அசோகர்|அசோகா]]*, பாலிவுட் திரைப்படம், இதில் ஹிரிஷிதா பட் நடித்தார்
* *சக்ரவர்தின் அசோகா சாம்ராட்*, கஜோல் ஸ்ரீவஸ்தவ் நடித்த ஒரு தொலைக்காட்சித் தொடர்.

## மேற்கோள்கள்

பகுப்பு:அரசிகள்
நிக்கி ஹேலே

**நிக்கி ஹேலே** (*'Nimarata Nikki Haley*) (பிறப்பு:சனவரி 20, 1972)) ஐக்கிய அமெரிக்காவின் குடியரசுக் கட்சியின் பெண் அரசியல்வாதிவாதி ஆவார். இவர் 2011 முதல் 2017 முடிய தெற்கு கரோலினா மாநிலத்தின் 116வது ஆளுநராக இரு முறை தேர்ந்தெடுக்கப்பட்டவர். பின்னர் ஐக்கிய நாடுகளுக்கான அமெரிக்காவின் தூதராக சனவரி 2017 முதல் டிசம்பர் 2018 வரை பணியாற்றினார். இவர் இந்திய வம்சாவளி அமெரிக்கர் ஆவார்.

ஐக்கிய அமெரிக்க நாட்டின் தெற்கு கரோலினா மாகாணத்தின் பாம்பெர்க் நகரத்தில் பிறந்த நிக்கி ஹேலே கிளெம்சன் பல்கலைக்கழகத்தில் கணக்கியல் பாடத்தில் இளநிலை பட்டப் படிப்பை முடித்தார்.  இவர் தந்தை நடத்தி வந்த துணி வணிகத்தில் ஈடுபடுவதற்கு முன்னர், பெண் வணிக உரிமையாளர்களின் தேசிய சங்கத்தின் பொருளாளர் மற்றும் தலைவர் பதவிகளை வகித்தார்.

2004ல் தெற்கு கரோலினா மாகாண பிரதிநிதிகள் அவைக்கு இவர் முதன்முதலாக தேர்வு செய்யப்பட்டார். இப்பதவியில் மூன்று முறை வகித்தார்.  மூன்றாவது முறை பதவி வகித்த போது 2010 மற்றும் 2014ல் தெற்கு கரோலினா மாகாண ஆளுநர் தேர்தலில் வெற்றி பெற்றார். நிக்கி ஹேலே, தெற்கு கரோலினா மாகாண முதல் பெண் ஆளுநர் ஆவார். 2017ல் அமெரிக்க அதிபர் டோனால்ட் டிரம்ப்பின் அமைச்சரவையில் பணியாற்றிய ஒரே இந்திய அமெரிக்கர் நிக்கி ஹேலே ஆவார்.

2024 ஐக்கிய அமெரிக்க நாட்டின் அதிபர் தேர்தலில் நிக்கி ஹேலே குடியரசுக் கட்சியின் வேட்பாளராக பிப்ரவரி 2023-இல் தேர்வு செய்யப்படுள்ளார்.

## இளமை வாழ்க்கை மற்றும் கல்வி
இந்தியாவிலிருந்து அமெரிக்காவிற்கு குடிபெயர்ந்த சீக்கிய பெற்றோரான பேராசிரியர் அஜித் சிங் ரந்தாவா - ராஜ் கௌருக்கு 20 சனவரி 1972 அன்று  தெற்கு கரோலினா மாநிலததின் பாம்பெர்க் நகரத்தில் நிக்கி ரந்தாவா பிறந்தார். நிக்கி ஹேலேவிற்கு ஒரு சகோதரி மற்றும் இரண்டு சகோதரர்கள் உள்ளனர். பள்ளிப்பருவத்தில் கணக்கியல் பாடத்தை தனது தாயார் மூலம் கற்றுக் கொண்டார். 1989ல் பள்ளிக்கல்வியை முடித்த நிக்கி ஹேலே கிளம்சன் பல்கலைக்கழகத்தில் 1994ம் ஆண்டில் கணக்கியல் பாடத்தில் இளநிலை பட்டம் பெற்றார்.
## அரசியல் வாழ்க்கை
### [[தெற்கு கரோலினா]] ஆளுநர்  (2011–2017)

14 மே 2009 அன்று நிக்கி ஹேலே,  குடியரசுக் கட்சி சார்பாக தெற்கு கரோலினா]] மாகாண ஆளுநர் வேட்பாளராக தேர்வு செய்யப்பட்டார். Haley had been persuaded to run by incumbent governor and fellow Republican Mark Sanford.

குடியர்சுக் கட்சியின் ஆளுநர் வேட்பாளர்களில் நிக்கி ஹேலே 49% வாக்குகள் பெற்று,  22 சூன் 2010 அன்று குடியரசுக் கட்சியின் தெற்கு கரோலினா ஆளுநர் வேட்பாளராக தேர்வு செய்யப்பட்டார்.

2 நவம்பர் 2010 அன்று நடைபெற்ற தெற்கு கரோலினா மாகாண ஆளுநர் தேர்தலில் நிக்கி ஹேலே ஜனநாயகக் கட்சியின் வேட்பாளர் வின்செண்ட் சிஹீனை விட கூடுதல் வாக்குகள் பெற்று வெற்றி பெற்றார். அமெரிக்க சிறுபான்மை வகுப்பின ஆளுநர்களில்  நிக்கி ஹேலே மூன்றாவதாக கருதப்படுகிறார்.

## இரண்டாம் முறை ஆளுநராக

12 ஆகஸ்டு 2013 அன்று நிக்கி ஹேலே, 2014ம் ஆண்டிற்கான தெற்கு கரோலினா மாகாண ஆளுநர் வேட்பாளாராக குடியரசுக் கட்சியின் சார்பாக இரண்டாம் முறையாக தேர்வ் செய்யப்பட்டார். குடியரசுக் கட்சியின் வின்செண்ட் சீகீன் இவருக்கு எதிராக வேட்பாளர் போட்டியில் இருந்தார். இருப்பினும் 4 நவம்பர் 2014 அன்று நடைபெற்ற தெற்கு கரோலினா மாகாண ஆளுநர் தேர்தலில் நிக்கி ஹேலே 41 முதல் 56% வாக்குகள் வரை பெற்று வெற்றி பெற்றார்.

## 2024 அதிபர் தேர்தல் வேட்பாளராக
2024 அமெரிக்க அதிபர் தேர்தலில் குடியரசுக் கட்சி சார்பில் நிக்கி ஹேலே மற்றும்  டோனால்ட் டிரம்ப் துவக்க நிலை வேட்பாளர்களாக அறிவிக்கப்பட்டுள்ளனர்.

## மேற்கோள்கள்

பகுப்பு:அமெரிக்க அரசியல்வாதிகள்
பகுப்பு:அமெரிக்கப் பெண்கள்
பகுப்பு:அமெரிக்க இந்தியர்கள்
பாஞ்சி கதைகள்

**பாஞ்சி கதைகள்** ( *Panji tales* ) (முன்னர் **பாண்டிஜி** என்று உச்சரிக்கப்பட்டது) என்பது சாவகக் கதைகளின் சுழற்சி ஆகும். இது இந்தோனேசியாவின் கிழக்கு சாவகத்திலிருந்து இதே பெயரில் உள்ள பழம்பெரும் இளவரசரை மையமாகக் கொண்டது. இராமாயணம் மற்றும் மகாபாரதத்துடன், கதைகள் பல்வேறு கவிதைகள் மற்றும் கிழக்கு சாவகத்தில் *வயாங் கெடாக்* என அழைக்கப்படும் வயாங் குளிட் (நிழல் பொம்மலாட்டம்) வகைகளுக்கு அடிப்படையாக உள்ளன (இங்கு பொருள் தெளிவாக இல்லை, ஏனெனில் "கெடாக்" என்றால் "துடிக்கும் ஒலி").   பாஞ்சி கதைகள் இந்தோனேசிய பாரம்பரிய நடனங்கள், குறிப்பாக சிரெபோன் மற்றும் மலாங்கின் தோபெங் (முகமூடி) நடனங்கள் மற்றும் பாலியில் கம்பு நடனம்-நாடகம் ஆகியவற்றின் தூண்டுதலாக இருந்துள்ளது. குறிப்பாக பாஞ்சியின் கதைகளின் தாயகமான கெதிரியின் சுற்றுப்புறங்களில், உள்ளூர் கதைகள் வளர்ந்தன. மேலும் டோடோக் கெரோட்டின் தெளிவற்ற பழமையுடன் இணைக்கப்பட்டன.  இந்தோசீனா தீபகற்பம் (நவீன தாய்லாந்து, கம்போடியா, லாவோஸ், மியான்மர், தென் வியட்நாம் ) மற்றும் மலாய் உலகம் முழுவதும் இலக்கியம் மற்றும் நாடகத்திற்கான வளமான ஆதாரமாக கிழக்கு சாவகத்திலிருந்து (இந்தோனேசியா) பாஞ்சி கதைகள் பரவியுள்ளன.

## தோற்றம்
இந்த காதல் கதைகளில், பாஞ்சி, பாரம்பரியமாக புராண மூதாதையர்களுக்குக் கூறப்பட்ட செயல்களைச் செய்வதாகக் கூறப்படுகிறது. மேலும் கதையின் அடிப்படையானது ஒரு பண்டைய சூரியன் மற்றும் சந்திர புராணத்தை பிரதிபலிக்கிறது என்றும் ஊகிக்கப்படுகிறது.  பாஞ்சியின் சில விவரங்கள் கேடிரியின் பன்னிரண்டாம் நூற்றாண்டைச் சேர்ந்த சாவக மன்னரான காமேசுவரனை அடிப்படையாகக் கொண்டதாக இருக்கலாம். பாஞ்சியின் மனைவி சந்திர கிரானாவின் விவரங்கள் ராணி சிரி கிரானாவை அடிப்படையாகக் கொண்டவை. விசித்திரமான விஷயம் என்னவென்றால், கதையில் உள்ள ராச்சியங்கள் வரலாற்று ராச்சியங்களிலிருந்து மாற்றப்பட்டன. கதையில் பாஞ்சி ஜங்கலாவின் இளவரசன் என்றும், வரலாற்று சிறப்புமிக்க காமேசுவர கேடிரியின் இளவரசன் என்றும் கூறப்படுகிறது. இதற்கு நேர்மாறாக, கதையில், சந்திர கிரானா கேதிரியின் இளவரசி என்றும், உண்மையான வரலாற்றுச் சிறப்புமிக்க சிரி கிரணா ஜங்கலாவின் இளவரசி என்றும் கூறப்படுகிறது. சுராகார்த்தாவின் அரசவைக் கவிஞர் ரங்கா வர்சிதாவின் மரபியலான *புஸ்தகா ரட்ஜா மடா*வில், பாஞ்சி உட்பட சாவக மன்னர்கள் மகாபாரதத்தின் [பாண்டவர்]களின் வழித்தோன்றல்களாகக் கருதப்படுகிறார்கள்.

== கலை மற்றும் இலக்கியத்தில் தோற்றம் ==
பான்சி சுழற்சிகளின் காட்சிகள் 13 ஆம் நூற்றாண்டிலிருந்து கிழக்கு சாவகத்தின்  கேண்டியின் சுவர்களின் கதை நிவாரணங்களில் தோன்றும். அவை வயாங் பாணிக்கு மாறாக அழகாகவும், இயற்கையாகவும் மற்றும் நுட்பமாகவும் வழங்கப்படுகின்றன. 

== யுனெஸ்கோ உலகப் பதிவேட்டின் நினைவகம் ==
லைடன் பல்கலைக்கழக நூலகங்கள் மற்றும் இந்தோனேசியா, [தேசிய நூலகம், மலேசியா மற்றும் கம்போடியாவின் தேசிய நூலகங்களின் பாஞ்சி கையெழுத்துப் பிரதிகள் 30 அக்டோபர் 2017 அன்று மதிப்புமிக்க யுனெஸ்கோ உலகப் பதிவேட்டில் அவற்றின் உலக முக்கியத்துவத்தை உறுதிப்படுத்துகின்றன.

பான்சி கையெழுத்துப் பிரதிகள் மின்னணு சேகரிப்புகள் மூலமாகவும் மின்னணு முறையில் கிடைக்கின்றன.

## சான்றுகள்

## வெளி இணைப்புகள்
* A website for collecting, listing and publishing resources on Panji
* ‘’Panji Tales Manuscripts’’, in Digital Collections (Leiden University Library)
## குறிப்புகள்

*
*
*
*
*
*
*
*

## மேலும் படிக்க
* Winstedt, R. O. "The Panji Tales." In: *Journal of the Malayan Branch of the Royal Asiatic Society* 19, no. 2 (139) (1941): 234-37. Accessed October 3, 2020. http://www.jstor.org/stable/41560465.

பகுப்பு:இந்தோனேசியப் பண்பாடு
விஜயா மெல்னிக்

**விஜய லட்சுமி மெல்னிக்** (*Vijaya Melnick*)(பிறப்பு 19 நவம்பர் 1937) என்பவர் உயிரியல் மற்றும் சுற்றுச்சூழல் அறிவியல் மற்றும் நோயெதிர்ப்புத் துறையில் நிபுணத்துவம் பெற்ற இந்தியாவில் பிறந்த அமெரிக்கக் கல்வியாளர் ஆவார். இவர் கொலம்பியா மாவட்ட பல்கலைக்கழகத்தில் உயிரியல் மற்றும் சுற்றுச்சூழல் அறிவியல் பேராசிரியராக உள்ளார். இவர் ஐக்கிய நாடுகள் சபையின் துணை நிறுவனமான பன்னாட்டுச் சுகாதார விழிப்புணர்வு வலையமைப்பின் முதல் துணைத் தலைவராகவும் இணைத் தலைவராகவும் இருந்தவர் ஆவார். சுகாதாரம் மற்றும் கல்வி அல்லது இரண்டும் தொடர்பான தேசிய மற்றும் பன்னாட்டு அமைப்புகளின் வாரியங்கள் மற்றும் நிர்வாகக் குழுக்களில் இவர் உறுப்பினர்களாக உள்ளார். மெல்னிக் பல ஆய்வுக் கட்டுரைகள் மற்றும் புத்தகங்களை எழுதியுள்ளார்.

## இளமையும் கல்வியும்
மெல்னிக் விசய லட்சுமி, இந்தியாவின் கேரளாவில் உள்ள கோழிகோட்டில் பிறந்தார். இவர் பிரான்சிஸ்கன் கன்னியாஸ்திரீகளால் நடத்தப்படும் பெண்கள் பள்ளியில் பயின்றார். இங்கு இவர் ஆங்கில வழி பள்ளிக் கல்வியைப் பெற்றார். பின்னர் பெண்கள் கல்லூரியிலும் வேளாண் கல்லூரியிலும் பயின்றார். வேளாண் கல்லூரியில் தனது இறுதி ஆண்டில், அமெரிக்காவில் படிக்கப் பன்னாட்டு அமைதி உதவித்தொகையைப் பெற்று விஸ்கொன்சின் பல்கலைக்கழகத்தில் சேர்ந்தார். மெல்னிக்  விஸ்கொன்சின் பல்கலைக்கழகத்தில் முதுநிலை மற்றும் முனைவர் பட்டங்களைப் பெற்றார். உயிரணு உயிரியலில் முதுநிலை பயிற்சியினை அங்கேயே தொடர்ந்தார்.

## பணி
ஜார்ஜ்டவுன் பல்கலைக்கழக மருத்துவ மையத்தில் உள்ள கொலம்பியா மாவட்ட பல்கலைக்கழகம், நோயெதிர்ப்புத் துறையில் இடைநிலை ஆய்வுகளுக்கான பன்னாட்டு மையம், ஹாவர்ட் பல்கலைக்கழக மருத்துவக் கல்லூரி, கண்டுபிடிப்புகள் மற்றும் கண்டுபிடிப்புகளுக்கான லெமெல்சன் மையம், அமெரிக்க வரலாற்றின் தேசிய அருங்காட்சியகம் உட்படப் பலநிறுவனங்களில் கற்பித்தல் மற்றும் ஆராய்ச்சியில் மெல்னிக் பணியாற்றியுள்ளார். சிமித்சோனியன் நிறுவனம் மற்றும் அறிவியல், உடல்நலம் மற்றும் நீதிமன்றங்களுக்கான ஐன்ஸ்டீன் நிறுவனங்களிலும் பணியாற்றியுள்ளார்.

கொலம்பியா மாவட்ட பல்கலைக்கழகத்தில், உயிரியல் மற்றும் சுற்றுச்சூழல் அறிவியல் பேராசிரியராக மெல்னிக் பதவி வகித்துள்ளார். இங்கே, இவர் நிதியுதவி செய்யப்பட்ட ஆராய்ச்சி மற்றும் திட்டங்களின் அலுவலகத்தின் இயக்குநராகவும் இருந்தார். ஜார்ஜ்டவுன் பல்கலைக்கழக மருத்துவ மையத்தில், நோயெதிர்ப்புத் துறையில் இடைநிலை ஆய்வுகளுக்கான பன்னாட்டு மையத்தில் இணை இயக்குநராகப் பதவி வகித்துள்ளார். இவர் ஹாவர்ட் பல்கலைக்கழக மருத்துவக் கல்லூரியில் சுகாதார பராமரிப்பு நெறிமுறைகள் பீடத்தின் உறுப்பினராக உள்ளார்.  மெல்னிக் பல ஆராய்ச்சி திட்டங்களில் முதன்மை ஆய்வாளராகவும் பணியாற்றி உள்ளார்.

## பிற
மெல்னிக் ஐக்கிய நாடுகள் சபையின் துணை நிறுவனமான சர்வதேச சுகாதார விழிப்புணர்வு வலையமைப்பின் முதல் துணைத் தலைவராகவும் பின்னர் இணைத் தலைவராகவும் இருந்தார். இவர் ஐன்ஸ்டீன் அறிவியலுக்கான தொழினுட்பம் மற்றும் சுகாதாரம் மற்றும் நீதிமன்றத்தின் மூத்த அறிவியல் ஆலோசகராகவும் ஆசிரிய உறுப்பினராகவும் இருந்தார். சுகாதாரம் மற்றும் கல்வி அல்லது இரண்டும் தொடர்பான தேசிய மற்றும் பன்னாட்டு அமைப்புகளின் வாரியங்கள் மற்றும் நிர்வாகக் குழுக்களில் இவர் உறுப்பினர்களாக உள்ளார்.

## மேற்கோள்கள்

பகுப்பு:Articles with hCards
பகுப்பு:கேரளப் பெண் அறிவியலாளர்கள்
பகுப்பு:மலையாள அறிவியலாளர்கள்
பகுப்பு:1937 பிறப்புகள்
பகுப்பு:வாழும் மக்கள்
ஷோபா சென்

**ஷோபா சென்** (17 செப்டம்பர் 1923 - 13 ஆகஸ்ட் 2017) ( **சோவா சென்** என்றும் அழைக்கப்படுகிறார்) பெங்காலி நாடக மற்றும் திரைப்பட நடிகையாவார்.

## தொழில்
ஷோபா சென் பெத்தூன் கல்லூரியில் பட்டம் பெற்ற பிறகு, கணநாட்ய சங்ஸ்தாவில் சேர்ந்தார். அங்கு *நபன்னா* என்ற முக்கிய பெண் பாத்திரத்தில் நடித்தார். அவர் 1953-54 இல் *லிட்டில் தியேட்டர்* குழுவில் சேர்ந்தார். பின்னர் மக்கள் நாடகக் குழுவாக அது மாறியது. அதன் பிறகு அவர் குழுவின் பல தயாரிப்புகளில் நடித்துள்ளார். அவற்றில் முக்கியமானவை *பாரிகேட்*, *டைனர் தலோயர்* மற்றும் *டைடுமிர்* ஆகும். *ஏக் அதுரி கஹானி* உட்பட சில படங்களிலும் அவர் பணியாற்றியுள்ளார்.10 ஏப்ரல் 2010 அன்று *அன்னை தெரசா சர்வதேச விருதை* ஷோபா சென் பெற்றார்.

## தனிப்பட்ட வாழ்க்கை
ஷோபா சென் இரண்டு முறை திருமணம் செய்து கொண்டார். மேலும் ஒவ்வொரு திருமணத்திலும் இவருக்கு ஒரு குழந்தை பிறந்தது. இவரது முதல் கணவர் தேபா பிரசாத் சென் ஒரு சுதந்திரப் போராட்ட வீரர். திருமணம் விவாகரத்தில் முடிவதற்கு முன்பாக அவர்களுக்கு உதயன் சென் என்ற ஒரு மகன் பிறந்தார். 1960 இல், ஷோபா சென் தன்னை விட ஆறு வயது இளைய நடிகரும் நாடக ஆளுமையுமான உத்பால் தத்தை மணந்தார். ஷோபா மற்றும் உத்பால் தத் தம்பதியருக்கு டாக்டர் பிஷ்ணுப்ரியா தத் என்ற மகள் உள்ளார். அவர் புது தில்லி ஜவஹர்லால் நேரு பல்கலைக்கழகத்தில் கலை மற்றும் அழகியல் பள்ளியில் நாடக வரலாற்றின் பேராசிரியராக உள்ளார்.

## பணிகள்
### நாடகங்கள்
* *நபன்னா* (1944)
* *பாரிகேட்*
* *டைனர் தலோயர்*
* *டைடுமிர்*
* *கல்லோல்*
* *அங்கார்*

### திரைப்படங்கள்
* *பகவான் ஸ்ரீ ராமகிருஷ்ணா*, பிரபுல்லா சக்ரவர்த்தியின் 1955 திரைப்படம்  
* *ஆதர்ஷா இந்து ஹோட்டல்*, 1957 திரைப்படம்
* *கோகபாபர் பிரத்யபர்தன்*, 1960 ஆம் ஆண்டு - அக்ரதூத்தின் திரைப்படம்
* *பெடேனி*, ரித்விக் கடக்கின் முடிக்கப்படாத படம் .
* *ஏக் அதுரி கஹானி*, 1972 இல் மிருணாள் சென் இயக்கிய திரைப்படம்.
* *ஜார்ஹ்*, 1979 இல் உத்பல் தத் இயக்கிய திரைப்படம்.
* *தகினி*, தருண் மஜும்தார் இயக்கத்தில் 1974 ஆம் *ஆண்டு* வெளிவந்த படம்
* *ஏக் தின் பிரதிடின்*, மிருணாள் சென் இயக்கிய 1979 திரைப்படம் .
* *பைசாகி மேக்*, 1981 இல் உத்பல் தத் இயக்கிய திரைப்படம்.
* *பக்கா தேகா*, 1980ல் அரபிந்தா முகர்ஜி இயக்கிய படம்.
* *பசந்த் அப்னி அப்னி*, 1983 பாசு சாட்டர்ஜி இயக்கிய இந்தித் திரைப்படம்.
* *தேகா*, கெளதம் கோஸ் இயக்கிய 2001 திரைப்படம் .
* *ஷேடோஸ் ஆஃப் டைம்*, 2004 ஆம் ஆண்டு பெங்காலி மொழியில் ஃப்ளோரியன் கேலன்பெர்கர் இயக்கிய ஜெர்மன் திரைப்படம்.

## மேற்கோள்கள்

பகுப்பு:20 ஆம் நூற்றாண்டின் இந்திய நடிகைகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்தியத் திரைப்பட நடிகைகள்
பகுப்பு:2017 இறப்புகள்
பகுப்பு:1923 பிறப்புகள்
பேர்ல் பதம்சீ

**பேர்ல் பதம்சீ** (1931 - 24 ஏப்ரல் 2000) 1950-1990 களில் மும்பையில் ஆங்கில மொழி நாடகத்தில் புகழ்பெற்ற இந்திய நாடக ஆளுமை ஆவார். இவர் ஒரு மேடை நடிகை, இயக்குநர் மற்றும் தயாரிப்பாளராக இருந்துள்ளார். *கட்டா மீத்தா*, *ஜூனூன்*, *பாடன் பாடன் மே*, *காம சூத்ரா: எ டேல் ஆஃப் லவ்*, மற்றும் *சச் எ லாங் ஜர்னி* உள்ளிட்ட சில ஹிந்தி மற்றும் ஆங்கில மொழித் திரைப்படங்களில்  நடித்துள்ளார். பதம்சீ பள்ளிநாரத்திற்குப் பின்னுள்ள குழந்தைகளுக்கான நாடகப் பட்டறைகளை நடத்தினார்.

## தொழில் வாழ்க்கை மற்றும் தனிப்பட்ட வாழ்க்கை
பதம்ஸி ஒரு கிறிஸ்தவ தந்தை மற்றும் ஒரு இந்திய யூத தாயின் மகளாகப் பிறந்தார். அவரது முதல் கணவரின் குடும்பப்பெயர் சௌத்ரி. நடிகரான ரஞ்சித் சௌத்ரி என்ற மகன் மற்றும் ரோகினி சௌத்ரி என்ற மகள் என அவர்களுக்கு இரண்டு குழந்தைகள் இருந்தனர். அவரது குழந்தைகள் சிறுவயதிலிருந்தபோதே திருமணம் விவாகரத்தில் முடிந்தது.

பேர்ல், மும்பையில் ஆங்கில நாடகத்தை ஊக்குவித்து, நாடகக் குழுவின் ஒரு பகுதியாக ஆனார்.  இந்திய திறமைகளைப் பயன்படுத்தி வெற்றிகரமான பிராட்வே தயாரிப்புகளை அவர் மீண்டும் உருவாக்கினார். அவர் மேடைகள், பள்ளிகள் மற்றும் அமைப்புகளுக்காக இயக்கி, நடித்து, தயாரித்தார். போதைக்கு அடிமையானவர்களுக்கான வெற்றிகரமான மறுவாழ்வு மையத்தை நிறுவுவதற்காக அவர் பணத்தைத் திரட்டினார்.

முத்து பின்னர் ஆங்கில நாடகத்தில் தீவிரமாக இருந்த அலிக் பதம்சீயை மணந்தார். அவரது இரண்டாவது திருமணத்திற்குப் பிறகு, பேர்ல்,ஒரு நோயால் இறந்த தனது 10 வயது மகள் ரோகினியின் மரணத்தைச் சந்த்தித்தார்.

அலிக் பதம்சீயுடன் பேர்லுக்கு ரேல் பதம்சீ என்ற மகள் பிறந்தார். அவர் மும்பையில் தனது சொந்த நாடக நிறுவனத்தை நடத்துகிறார்.   ரேல் பிறந்த சிறிது காலத்திலேயே பேர்ல் மற்றும் அலிக் விவாகரத்து செய்தனர்.

பேர்ல்பதம்சீ, 24 ஏப்ரல். 2000 அன்று உயிரிழந்தார். அவர் பாந்த்ராவில் உள்ள ஒரு கிறிஸ்தவ கல்லறையில் அடக்கம் செய்யப்பட்டார். 

## மேற்கோள்கள்

பகுப்பு:யூத நடிகைகள்
பகுப்பு:20 ஆம் நூற்றாண்டு இந்தியப் பெண் தொழிலதிபர்கள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:இந்தித் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:2000 இறப்புகள்
பகுப்பு:1931 பிறப்புகள்
ஊர்மிளா பாலவந்த் ஆப்தே

**ஊர்மிளா பாலவந்த் ஆப்தே** (*Urmila Balawant Apte*), 1988ஆம் ஆண்டு பாரதியஸ்ட்ரீ சக்தி அமைப்பின் இந்தியா நிறுவனர் ஆவார். இது பெண்களின் அதிகாரமளிப்புக்காக அர்ப்பணிக்கப்பட்ட அமைப்பாகும். ஆப்தேயின் பணிக்காக 2018-ல் அப்போதைய இந்தியக் குடியரசுத்தலைவர் ராம்நாத் கோவிந்த் நாரி சக்தி விருதினை வழங்கினார்.

## வாழ்க்கை
ஆப்தே ஒரு கணிதவியலாளர் ஆவார். இவர் மும்பை பல்கலைக்கழகத்தில் கணிதத்தில் முதுநிலைப் பட்டம் பெற்றார். 1969-ல் மும்பையில் உள்ள பல்வேறு கல்லூரிகளில் கணிதம் கற்பிக்க தனது கற்பித்தல் தகுதி மற்றும் முதுகலைப் பட்டத்தைப் பயன்படுத்தினார்.

இவர் 1988-ல் பாரதிய ஸ்திரீ சக்தி என்ற அமைப்பினை நிறுவினார். இந்த அமைப்பு பெண்களுக்கு அதிகாரமளிக்கும் அமைப்பாகும். இந்த அமைப்பு பாலின அடிப்படையில் பாகுபாடுகளை முடிவுக்குக் கொண்டு வரவும் அமைப்பாகும். தேசத்திற்கும் குடும்பத்திற்கும் பெண்களின் பங்களிப்பை அங்கீகரிக்கும் வகையில் இந்த செயல்படுகிறது.
இடது|thumb| ஊர்மிளா பலவந்த் ஆப்தே குடியரசுத் தலைவர் ராம் நாத் கோவிந்திடம் இருந்து நாரி சக்தி விருதைப் பெற்றார்
1995 வரை பாரதிய ஸ்திரீ சக்தியின் தலைவராக ஆப்தே பணியாற்றினார். 1995ஆம் ஆண்டில் இவர் அனைத்திந்திய அமைப்புச் செயலாளராக ஆனார். இப்பதவியில் இவர் 2014 வரை பதவியிலிருந்தார். இவரது காலத்தில் பாரதிய ஸ்திரீ சக்தி அமைப்பில் ஆர்வமுள்ளவர்களுக்கு ஆதரவளிக்க இவர் தனது மாவட்டம் முழுவதும் பயணம் செய்தார். இந்தியாவில் உள்ள பத்து மாநிலங்களில் குறைந்தபட்சம் ஒரு கிளை உள்ளது. இந்த அமைப்பில் மொத்தம் 33 கிளைகள் உள்ளன. 2014 முதல் இவர் பாரதிய ஸ்திரீ சக்தியின் தேசிய செயற்குழுவில் உறுப்பினராக இருந்தார்.

2018ஆம் ஆண்டில் பாரதிய ஸ்திரீ சக்தி நிறுவப்பட்டு முப்பது ஆண்டுகள் நிறைவடைந்ததைக் கொண்டாடும் வகையில் இரண்டு நாள் கூட்டம் நடைபெற்றது. இக்கூட்டத்தில் இந்தியா முழுவதிலுமிருந்து 1,000 பிரதிநிதிகள் வந்திருந்தனர்.

2018ஆம் ஆண்டு பன்னாட்டு மகளிர் தினத்தன்று இவருக்கு நாரி சக்தி விருது வழங்கப்பட்டது. புது தில்லியில் உள்ள குடியரசுத் தலைவர் மாளிகையில் நடைபெற்ற விழாவில் அன்றைய குடியரசுத் தலைவர் கோவிந்தால் இந்த விருது வழங்கப்பட்டது. இந்நிகழ்வில் இந்தியப் பிரதமர் நரேந்திர மோதியும் கலந்து கொண்டார். 2018-ல் இவருடன் முப்பத்தொன்பது பேர் அல்லது அமைப்புகள் கௌரவிக்கப்பட்டன/ர்.

## மேற்கோள்கள்

பகுப்பு:Articles with hCards
பகுப்பு:இந்தியப் பெண் கணிதவியலாளர்கள்
பகுப்பு:வாழும் மக்கள்
பகுப்பு:மும்பையைச் சேர்ந்தவர்கள்
பகுப்பு:நாரி சக்தி விருது பெற்றவர்கள்
உஷாதேவி போசுலே

**உஷாதேவி நரேந்திர போசுலே** (*Ushadevi Bhosle*) இந்தியக் கணிதவியலாளர், கல்வியாளர் மற்றும் ஆராய்ச்சியாளர் ஆவார். இவர் இயற்கணித வடிவியலில் நிபுணத்துவம் பெற்றவர். இவர் மூட்டைகளின் மாடுலி இடைவெளிகளில் ஆய்வு செய்தார்.

## ஆரம்ப வாழ்க்கை மற்றும் கல்வி
போசுலே 1969-ல் இளமறிவியல் பட்டமும் முதுநிலைப் பட்டத்தினை 1971-ல் முறையே புனே பல்கலைக்கழகம், சிவாஜி பல்கலைக்கழகம் ஆகியவற்றில் பெற்றார். டாட்டா அடிப்படை ஆராய்ச்சிக் கழகத்தில் 1971-ல் முதுநிலை படிப்பைத் தொடங்கிய போசுலே 1980-ல் தனது ஆய்வு வழிகாட்டியான எஸ். இரமணனின் வழிகாட்டுதலின் கீழ் முனைவர் பட்டம் பெற்றார்.

## பணி
1971 முதல் 1974 வரை டாட்டா அடிப்படை ஆராய்ச்சி கழகம் ஆராய்ச்சி உதவியாளராகத் தனது ஆராய்ச்சி வாழ்க்கையைத் தொடங்கினார். பின்னர் 1974 முதல் 1977 வரை டாட்டா அடிப்படை ஆராய்ச்சிக் கழகத்தில் ஆய்வு இணையர் II-வாக ஆனார். பின்னர், இதே நிறுவனத்தில் 1977-1982-ல் ஆராய்ச்சியாளராகவும், 1982-1990-ல் உறுப்பினராகவும், 1991-1995-ல் ஆசிரியராகவும் ஆனார். டாட்டா அடிப்படை ஆய்வு நிறுவனத்தில்1995 - 1998 வரை இணைப் பேராசிரியராகவும், 1998-2011 வரை பேராசிரியராகவும், 2012-2014-ல் மூத்த பேராசிரியராகவும் பணியாற்றினார்.

போசுலே பெங்களூரில் உள்ள இந்திய அறிவியல் நிறுவனத்தில் ராஜா ராமண்ணா சகாவாக 2014 - 2017 வரை பணியாற்றினார். இவர் சனவரி 2019 முதல் பெங்களூரில் உள்ள இந்தியப் புள்ளியியல் நிறுவனத்தில் இந்தியத் தேசிய அறிவியல் கழக மூத்த அறிவியலாளர் ஆனார்.

## உறுப்பினர்
போசுலே அறிவியல் கழகம், தேசிய அறிவியல் கழகம், பன்னாட்டுத் தேசிய அறிவியல் கழகம் மற்றும் வி. பி. ஏ. சி. உள்ளிட்ட பன்னாட்டு அமைப்புகளில் உறுப்பினராக உள்ளார். போசுலே இத்தாலியின் கோட்பாட்டு இயற்பியல் பன்னாட்டு மையத்தின் மூத்த துணையாளராகவும் இருந்தார். போசுலே இந்தியத் தேசிய அறிவியல் அகாதமி, தில்லி, இந்திய அறிவியல் அகாதமி, பெங்களூர் மற்றும் இந்தியாவின் அலகாபாத்தில் உள்ள தேசிய அறிவியல் அகாதமி ஆகியவற்றின் சக உறுப்பினராக இருந்தார்.

## ஆய்வுக் கட்டுரைகள்
போசுலே இதுவரை 66 ஆய்வுக் கட்டுரைகள் வெளியிட்டுள்ளார்.

## விருதுகளும் கௌரவங்களும்
போசுலேக்கு 2010-ல் ஸ்திரீ சக்தி அறிவியல் சம்மான் மற்றும் இராமசுவாமி அய்யர் நினைவு விருது 2000-ல் வழங்கப்பட்டது.

## வாழ்க்கை
போசுலே கணிதம் தவிர, இவரது வரைதல், ஓவியம், வாசிப்பு மற்றும் இசையில் ஆர்வமுடையவர். போசுலே தற்போது, மும்பையில் வசிக்கிறார்.

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பெண் கணிதவியலாளர்கள்
கர்னைல் கில்

**கர்னைல் கில்** (    ) பஞ்சாபின் நாட்டுப்புற பாடகர்  ஆவார்.  அவர் நரிந்தர் பிபா, சுரிந்தர் கவுர், ஜக்மோகன் கவுர், மோஹ்னி நருலா, ஸ்வரன் லதா, ரஞ்சித் கவுர், குமாரி வீணா, குல்தீப் கவுர், குல்ஷன் கோமல், ப்ரிதி பாலா, உஷா கிரண், ஹர்னீத் நீது, சுக்வந்த் சுகி, சுசேத் பாலா, சர்ப்ஜித் சீமா, ராக்கி ஹண்டால், நவ்தீப் கவுர் மற்றும் பலருடன், இருவர் இணைந்து பாடும் பாடல்களுக்காக மிகவும் பிரபலமானவர். சிறுவயதில் இருந்தே இசை மீது மிகுந்த ஈடுபாடு கொண்டவர். அவர் 1962 முதல் 1964 வரை மக்கள் தொடர்புத் துறையில் பணிபுரிந்தார். 1964 இல் எச்எம்வி நிறுவனத்தில் முதல் இசைப்பதிவுடன் தனது இசைப்பயணத்தைத் தொடங்கினார். அவர் 1962 முதல் 2012 வரை (கிட்டத்தட்ட 50 ஆண்டுகள்) பாடியுள்ளார்.

முதுகெலும்பு புற்றுநோயால் பாதிக்கப்பட்ட அவர் ஜூன் 24, 2012 அன்று இறந்தார்,  அவரது மனைவி சுக்ஜிந்தர் கவுர், மகன் குர்தேஜ் சிங் மற்றும் இரண்டு மகள்கள் கன்வர்தீப் கவுர் மற்றும் கிரண்தீப் கவுர் மற்றும் மாணவர்கள் ராக்கி ஹண்டால், அனூப் சித்து ஆகியோர் அவரது குடும்பமாக கருதப்படுகிறார்கள்.  லூதியானா மாவட்டத்தில் உள்ள அவரது கிராமமான ஜமால்பூரில் அவரது உடல் தகனம் செய்யப்பட்டது.அவரது கடைசி ஆல்பம் சீக்கிய மதத்திற்கு அர்ப்பணிக்கப்பட்ட "கல்சா பந்த்" ஆகும்.

## ஆரம்ப வாழ்க்கை மற்றும் தொழில்
கில், பிப்ரவரி 13, 1942  இல் ஒரு சீக்கிய குடும்பத்தில் பிறந்தார், தந்தை எஸ். மெஹர் சிங் கில் (லம்பர்தார்) மற்றும் தாய் குர்டியல் கவுர்,  பிரித்தானிய பஞ்சாபில் லயல்பூர் (பைசலாபாத் என மறுபெயரிடப்பட்டது)  மாவட்டத்தில் உள்ள குருசார் (சக் எண். 259) கிராமத்தில் பிறந்தார். பஞ்சாப் பிரிவினைக்குப் பிறகு, அவரது கிராமம் மேற்கு பஞ்சாபில் (பாகிஸ்தான் பஞ்சாப்) போய்விட்டது மற்றும் அவரது குடும்பம் இந்திய பஞ்சாபிற்கு, இப்போது லூதியானா மாவட்டத்தின் கீழ் வரும் ஜமால்பூர் அவானா கிராமத்தில் குடியேறியது. பின்னர், பாடகர் தீதர் சந்துவுடன் இணைந்து,பஞ்சாப் மக்கள் தொடர்பு துறையில் பாடகராக 1962 முதல் 1964 வரை ஒன்றரை ஆண்டுகள் பணியாற்றினார். அவர் 1970 ம் ஆண்டில் சுக்ஜிந்தர் கவுரை மணந்தார்; இத்தம்பதியருக்கு ஒரு மகன் மற்றும் இரண்டு மகள்கள் இருக்கின்றனர்.

பிரபல பஞ்சாபி பாடகர் உஸ்தாத் ஹர்சரண் கிரேவால், ஷௌகின் ஜாட், மாஸ்டர் பீர் சந்த் ஆகியோரிடம் நாட்டுப்புற இசையையும், உஸ்தாத் ஜஸ்வந்த் பன்வ்ரா  ஆகியோரிடம் பாரம்பரிய இசையையும் கற்றுக்கொண்ட கர்னைல் சிங், தனது முதல் பாடல் பதிவை எச்எம்வி நிறுவனத்தில் பதிவு செய்தார், 1963 ம் ஆண்டில் ஹர்தேவ் தில்கிர் ( தேவ் தாரிகே வாலா என்றும் அழைக்கப்படு) எழுதி வெளியிடப்பட்டது.

## பாடல்கள் மற்றும் இசையமைப்புகள்

* *லாம்ப்ரஹான் டா முண்டா போலி ஹோர் போல்டா*
* *சத் விச் லக்கி ஏ கச்சேரி*
* *டீன் வாங்கு லாங்கே நே தின் மித்ரா*
* பஞ் பதோன் நு அயின் வெ லைன் தருஜா
* லட்டு கா கே துர்தி பானி
* ரேஷ்மி ருமால் வாங்கு ரக் முந்தியா
* தேரா கல்கல் வர்க ரங் ஜாட்டியே
* Eh Keehne Qaid Kare
* சுதிய தூ ஜாக் பாண்டியா
* சத்குரு ஹோயே தியால்
* ஜோர்ஹே புத்ரன் தே கௌம் லேகே லா கே பாட்ஷா
* அம்பியன் நு தர்செங்கி சாட் கே தேஷ் தோபா
* மால் லட் லியா ஜம்மு காஷ்மீர் டா
* ஜட்டி ஃபைஷ்னா பாட்டி
* ஜடோன் டீ ஹோகி சத்னி
* தேரே ஜட்டி நா பசந்த் வே ஷரப் வர்கி
* நதியான் குவாரியன் தே ஷௌக் பூர்தா

## மேற்கோள்கள்



பகுப்பு:2012 இறப்புகள்
பகுப்பு:1942 பிறப்புகள்
பகுப்பு:CS1 errors: external links
ஆதர்ஷ் ரத்தோர்

**ஆதர்ஷ் ரத்தோர்** (ஹிந்தியில் : आदर्श राठौर), (பிறப்பு 12 ஜூன் 1988) ஓர் இந்திய பத்திரிகையாளர், இசைக்கலைஞர் மற்றும் ஹிமாச்சல பிரதேசத்தின் நாட்டுப்புற பாடகர்  ஆவார், 2010 பொதுநலவாய விளையாட்டுக்கள் ,புது தில்லி ஊழலைப் பற்றி *திக்கர் ஹை என்ற* ராப் பாடலுக்கு மிகவும் பிரபலமானவர்.  அப்பாடல் இணையத்தில் வெளியாகி மிகுந்த வரவேற்பைப் பெற்றது  பிறகு அவர் சமூக வலைதளங்களில் பிரபலமானார்.

ஹிமாச்சலப் பிரதேசத்தின் ஜோகிந்தர் நகரில் பிறந்த இவர், பிபிசி ஹிந்தி செய்திப்பிரிவின் இணைய பத்திரிக்கையில் பத்திரிகையாளராகப் பணிபுரிகிறார். முன்னதாக அவர் டைம்ஸ் குழுமத்தில் பணிபுரிந்தார். அதற்கு முன் சில செய்தி ஒளியலை வரிசைகளில் பணியாற்றினார். 2010 பொதுநலவாய விளையாட்டுக்கள் ,புது தில்லியில் நடைபெற்ற ஊழலுக்கு எதிரான பிரச்சாரத்தை அவர் தொடங்கினார். பிரச்சாரத்திற்கான அவரது பாடல்  உலகளாவிய இணைய பயனர்களிடையே பெரும் வெற்றி பெற்றது. ஹிமாச்சலி மொழியின் முதல் பரப்பிசைக்கலைஞர் என்ற பட்டத்தை அவர் பெற்றுள்ளார். *[[வொய் திஸ் கொலவெறி டி|கொலவெரி டியின்]]* ஹிமாச்சல் பதிப்பிற்காக அவர்  பாராட்டப்பட்டார்.

## வேலை

* *அசே ஹிமாச்சலி* (2009)
* *ஐஜா கரா ஜோ* (2009)
* *திக்கர் ஹை* (2010)
* *ஷரீஃப் மஹ்னு* (2011)

## மேற்கோள்கள்


## வெளி இணைப்புகள்

* ஆ கயா ஜோகின்தர் நகர்
* ஆதர்ஷ் ரத்தோர் எழுதிய கோலாவரி டியின் ஹிமாச்சலி பதிப்பு

பகுப்பு:வாழும் மக்கள்
பகுப்பு:1988 பிறப்புகள்
நாகம்பாள் ஷா

**நாகம்பாள் டி. சுவர்ணா ஷா** (*Nagambal Shah*) என்பவர் அமெரிக்கக் கணிதவியலாளர் மற்றும் புள்ளியியல் நிபுணர் ஆவார். இவர் அமெரிக்கப் புள்ளியியல் சங்கத்தின் வருடாந்திர இசுடேட்பீசுடு நிறுவனர் மற்றும் சங்கத்தின் பன்முகத்தன்மை வழிகாட்டுதல் திட்டத்தின் தலைவர் ஆவார். இவர் புள்ளியியல் சிறுபான்மையினர் சங்கத்தின் குழுவின் முன்னாள் தலைவர்.

## கல்வி மற்றும் தொழில்
ஷா இந்தியாவைச் சேர்ந்தவர். இங்கு இவர் கணிதத்தில் இளநிலைப் படிப்பை முடித்தார். புள்ளியியலில் முதுநிலைப் பட்டம் பெற்றார். ஷா முனைவர் பட்டத்தினை புள்ளியியலில் கனடாவில் உள்ள விண்ட்சர் பல்கலைக்கழகத்தில் 1970-ல் முடித்தார்.

இவர் 1972-ல் ஸ்பெல்மேன் கல்லூரி கணிதத் துறையில் சேர்ந்தார். 2014-ல் தகைசால் பேராசிரியராக ஓய்வு பெற்றார்.

## அங்கீகாரம்
2001-ல், எமரி பல்கலைக்கழகத்தின் ரோலின்ஸ் பொதுச் சுகாதார பள்ளி ஷாவிற்கு மார்ட்டின் லூதர் கிங் இளையோர் சமூக சேவை விருதை வழங்கியது. ஷா 2010-ல் அமெரிக்கப் புள்ளியியல் சங்கத்தின் உறுப்பினராகச் சேர்ந்தார். இவர் கணிதவியலாளர்களின் தேசிய சங்கத்தின்  வாழ்நாள் சாதனையாளர் விருதை 2017-ல் பெற்றார்.

## மேற்கோள்கள்

பகுப்பு:இந்தியப் புள்ளியியலாளர்கள்
பகுப்பு:இந்தியப் பெண் கணிதவியலாளர்கள்
பகுப்பு:வாழும் மக்கள்
மது பிரியா

**பேதிந்தி மது பிரியா** (*Madhu Priya*) என்பவர் இந்தியத் தெலுங்கு பின்னணிப் பாடகி ஆவார். இவ*ர் அடபில்லனம்மா நேனு அடபிலனானி என்ற* நாட்டுப்புறப் பாடலின் மூலம் தெலுங்கு தொலைக்காட்சியில் பிரபலமானார். இவர் தெலுங்கு தொலைக்காட்சி நேரலை நிகழ்ச்சியான பிக் பாஸ் தெலுங்கு (தொடர் 1) நிகழ்ச்சியின் பங்கேற்பாளர்களில் ஒருவராக இருந்தார். இந்நிகழ்ச்சியின் 13ஆம் நாளன்று நிகழ்ச்சியிலிருந்து வெளியேற்றப்பட்டார்.

## தொழில்
மது பிரியா, *டக்கராக தூரங்கா* படத்திற்காக பாடியதன் மூலம் தெலுங்குத் திரைப்படத்துறையில் அறிமுகமானார். *பிடா* திரைப்படத்தின் "வச்சிண்டே" பாடலுக்காக, சிறந்த பின்னணிப் பாடகிக்கான பிலிம்பேர் விருதை வென்றார். இவர் ஸ்டார் மா மெய் நிகழ்ச்சி தொடரான *பிக் பாஸ் தெலுங்கில்* பங்கேற்வர் ஆவார்.

## இசைத்தொகுப்பு

## தொலைக்காட்சி

## மேற்கோள்கள்

பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:1997 பிறப்புகள்
பகுப்பு:வாழும் மக்கள்
தப்பியோடியவர்

**தப்பியோடியவர்** (**fugitive** or **runaway**), குற்றச் செயல் புரிந்தோர் காவல் துறை அல்லது சிறைச்சாலை அல்லது நீதிமன்ற விசாரணை அல்லது புலனாய்வு விசாரணையிலிருந்து தப்பி ஓடிய தேடப்படும் நபரைக் குறிக்கும். தப்பியோடிவர் ஒரு குற்றத்திற்காக தண்டனை பெற்றவராகவோ அல்லது குற்றம் சாட்டப்பட்டவராகவோ, அரசு சட்ட அமலாக்கத்திடம் இருந்து மறைந்திருப்பவராகவோ அல்லது வேறு நாட்டில் தஞ்சம் புகுந்தவராகவோ இருக்கலாம்.

ஒரு குற்ற வழக்கில் கைது செய்யப்படுவதைத் தவிர்ப்பதற்காக ஒரு நபர் தப்பியோடவோ, மறைந்திருக்கவோ அல்லது வேறு நாட்டில் தஞ்சம் புகவோ கூடாது.பன்னாட்டுக் காவலகம் தப்பியோடிய நபர்களை நேரடியாகப் பின்தொடர்வதற்கோ அல்லது தடுத்து வைப்பதற்கோ எந்த சட்டப்பூர்வ அதிகாரமும் இல்லாத சர்வதேச அமைப்பாகும். தப்பியோடியவரின் நாட்டின் காவல் துறை  பன்னாட்டுக் காவல்துறை அறிவிப்பு மூலம் மட்டுமே வெளிநாட்டில் வாழும் தப்பியோடிரை கைது செய்ய இயலும்.

பல அதிகார வரம்புகளில், விசாரணை நடந்து கொண்டிருக்கும் போது காவலில் இருந்து தப்பியோடியவர், அவர் மீது சுமத்தப்பட்ட எந்தவொரு தண்டனை அல்லது தண்டனைகளையும் மேல்முறையீடு செய்யும் உரிமையை இழக்கிறார். ஏனெனில் தப்பிச் செல்லும் செயல் நீதிமன்றத்தின் அதிகாரத்தை மீறுவதாகக் கருதப்படுகிறது. 2003ஆம் ஆண்டில், கற்பழிப்பு குற்றவாளி ஆண்ட்ரூ லஸ்டர் தப்பியோடியவனாக ஆறு மாதங்கள் கழித்ததன் அடிப்படையில் அவரது மேல்முறையீடுகள் நிராகரிக்கப்பட்டன (அவர் விசாரணையில் ஆஜராகமலேயே தண்டனை விதிக்கப்பட்டார்").

## தடுப்பு முறைகள்
தப்பியோடியவரை கைது செய்வதற்கு பல முறைகள் உள்ளது.அவைகளில் தப்பியோடிவரின் தொலைபேசியை ஒட்டு கேட்பது, தொலைபேசி அழைப்பு பதிவேட்டை ஆராய்வது, வங்கி கடன் அட்டை மற்றும் வங்கி மின்னனு பரிவர்த்தனைகளை ஆராய்வது, சுவரொட்டிகள் தப்பியோடியரின் படத்தை விளம்பரப்படுத்துவது அடங்கும்.மேலும் சிறைச்சாலை பதிவேடுகளையும் ஆய்வு செய்யலாம்.
## இந்தியாவிலிருந்து தப்பியோடியவர்கள்
பாலியல் மற்றும் நிதிசார் குற்ற வழக்குகளில் சிக்காமல் இருக்க இந்தியாவிலிருந்து டிசம்பர், 2021 முடிய 33 பேர் வெளிநாடுகளில் தப்பியோடியுள்ளனர்.அவர்களில் சிலர்:
# நித்தியானந்தா
# விஜய் மல்லையா
# லலித் மோடி
# நீரவ் மோடி 
# நீஷால் மோடி (நீரவ் மோடியின் சகோதரர்) 
# மொகுல் சோக்சி
# நிதின் சந்தேசரா
# சேத்தன் குமார் சந்தேசரா (நிதின் சந்தேசராவின் சகோதரர்)

## மேற்கோள்கள்

## வெளி இணைப்புகள்

*AMW.com
*Fugitives wanted by FBI
*Interpol Wanted List
*Fugitives wanted by US Marshals 

பகுப்பு:குற்றங்கள்
பகுப்பு:இந்தியாவில் குற்றங்கள்
அதீக் உசேன் கான்

**உஸ்தாத் அதீக் ஹுசைன் கான் பந்தனவாசி அல்-ஹஷ்மி கவ்வால்** (  ) (பிறப்பு 1980) ஒரு இந்துஸ்தானி கவ்வால் பாடகர் ஆவார்.

அவர் இந்தியாவின் ஹைதராபாத்தில் பிறந்தார். அவரது ஐந்து வயதிலிருந்தே தனது தந்தையிடமிருந்து இந்திய பாரம்பரிய இசையில் ( ஹிந்துஸ்தானி சாஸ்திரிய சங்கீத் ) பயிற்சியைத் தொடங்கினார் மற்றும் அவருடன் கவ்வாலி நிகழ்ச்சிகளில் பங்கேற்றார். அஅவரின் தந்தை உஸ்தாத் இக்பால் ஹுசைன் கான் பந்தனவாசியும்  ஒரு கவ்வாலி இசை பாடகராக இருந்தபடியால் அவரிடமிருந்தே பன்டிஷ், தும்ரி, பஜன் தரனா கஜல் மற்றும் பிற நாட்டுப்புற பாரம்பரிய பாடலின் பல்வேறு வகைகளைக் கற்றுக்கொண்டார்.

அவரது குரல் மற்றும் பாணி அவரின் தந்தையை ஒத்திருக்கிறது. இந்தியா மற்றும் பல நாடுகளில் உள்ள பல செய்தித்தாள்கள் அவரது திறமையைப் பாராட்டியுள்ளன. சூஃபி கவ்வாலி இசை நிகழ்ச்சிகளுக்காக உலகம் முழுவதும் சுற்றுப்பயணம் செய்துள்ளார். அவரது கவ்வாலி குழு **பந்தனவாசி கவ்வால்** என்று அழைக்கப்படுகிறது. 2010 ஆம் ஆண்டில், டெல்லி காமன்வெல்த் விளையாட்டு மற்றும் டெல்லி அரசாங்கத்தால் ஏற்பாடு செய்யப்பட்ட  திட்டமான ஜாஷ்ன்-இ-டில்லி   என்ற உருது பாரம்பரிய விழாவில் அவர் இசைநிகழ்ச்சியை நிகழ்த்தினார். அவரது மறக்கமுடியாத நிகழ்ச்சிகள் *ஹஸ்ரத்* ரூமி, இந்தியாவின் சூஃபி திருவிழா மற்றும் தலாய் லாமா அமைப்பால் ஏற்பாடு செய்யப்பட்ட புனித இசை விழா ஆகியவையாகும்..

1998 ஆம் ஆண்டில், பந்தனவாசி கவ்வால் மகாராஷ்டிரா கலை மற்றும் கலாச்சாரத் துறையிலிருந்து சுஷில்குமார் ஷிண்டே என்பவரால் **சங்கீத ரத்னா ''சம்மான்*** பெற்றார்.

== குடும்பப் பின்னணி ==
அதீக் ஹுசைன் கான் குவாலியர் கரானா உஸ்தாத் ஹட்டு ஹசு கானின் ஏழாவது தலைமுறையைச் சேர்ந்தவர், அதீக் ஹுசைன் கானின் மூதாதையர் மற்றும் உஸ்தாத் குர்பான் ஹுசைன் கானின் பேரன். அதீக்கின் தாய்வழி தாத்தா டெல்லி கரானாவைச் சேர்ந்த பத்மஸ்ரீ அஜீஸ் அகமது கான் வார்சி ஆவார். அதீக் ஹுசைன் கான் பந்தனவாசியின் தந்தை இக்பால் ஹுசைன் கான் பந்தனவாசி . அதீக் ஹுசைன் கான் ஆக்ரா கரானாவின் நிறுவனர் உஸ்தாத் ஃபயாஸ் கான் சாஹபின் கொள்ளுப் பேரன் மற்றும் ஜாபர் ஹுசைன் கான் பதானியின் மருமகன் ஆவார். இவ்வாறு பாரம்பரியமாக, இசை தலைமுறையைக் கொண்டுள்ளதால், இயல்பாகவே கவ்வாலி இசையில் ஈடுபாடு மிகுந்து காணப்பட்டார்.

== நிகழ்ச்சிகள் ==
கோவாவில் உள்ள [[கலா அகாதமி, கோவா|கலா அகாடமியில்]] 25வது *'பக்தி சங்கீத் சமாரோஹ்**, வசந்த ஹப்பா விழா மற்றும் **உலக புனித இசை''' போன்ற விழாக்களில் கவாலி பாடியுள்ளார்.பல நாடுகளில் கவ்வாலி நிகழ்ச்சியும் நடத்தியுள்ளார்.

## மேற்கோள்கள்


## வெளி இணைப்புகள்

* பந்தனவாசி கவ்வால் இணையதளம்
* http://www.livemint.com/2009/01/16215559/8216The-future-of-Sufi-musi.html 'சூஃபி இசையின் எதிர்காலம் பிரகாசமானது'
* https://web.archive.org/web/20110722140147/http://delhitourism.nic.in/delhitourism/delhi_celebrates/jashn_e_dilli.jsp

பகுப்பு:வாழும் மக்கள்
பகுப்பு:1980 பிறப்புகள்
சர்மயா கலை அறக்கட்டளை

**சர்மயா கலை அறக்கட்டளை** என்பது இந்திய துணைக் கண்டத்தில் உள்ள கலை, கலைப்பொருட்கள் மற்றும் வாழும் மரபுகளின் இலாப நோக்கற்ற களஞ்சியமாகும். 2015 இல் இண்டஸ்இந்த் வங்கியின் தலைமை செயற்பாட்டு அதிகாரியானபால் ஆபிரகாம் அவர்களால் நிறுவப்பட்டது, சர்மயா இந்தியாவின் மும்பையில் உள்ளது.  சர்மயா என்பது ஒரு இணைய முறையிலான அருங்காட்சியகம் ஆகும், இது துணைக் கண்டத்தின் பல்வேறு வரலாறுகள் மற்றும் கலை மரபுகளை பிரதிபலிக்கிறது. நாணயவியல், வரைபடவியல், புகைப்படம் எடுத்தல், வேலைப்பாடுகள், நவீன கலை, வாழும் மரபுகள் மற்றும் அரிய புத்தகங்கள் என்ற வகைகளில் சேகரிப்பில் உள்ள பொருள்கள் அடங்கும்.

## தொகுப்புகள்
சர்மயா சேகரிப்பு காந்தார கால நாணயங்கள் முதல் பேரரசர் அக்பரின் தங்க மொஹூர் வரையிலானது, கி.பி 1022 இல் இந்தியாவை ஆண்ட பண்டைய வம்சங்களின் விரிவான வரைபடம், இந்தியாவின் முதல் உருவப்படங்களை வழங்கும் 19 ஆம் நூற்றாண்டின் புகைப்படங்களின் தேர்வு மற்றும் டிரிப்டிச் வேலைப்பாடு. திப்பு சுல்தான் ஆங்கிலேய ராணுவத்துடன் போரிட்டார்.

சேகரிப்பில் உள்ள வகைகள் பழங்குடியினர் மற்றும் நாட்டுப்புறங்களின் கலவையாகும், இதில் கோண்ட் கலையின் பரவலாகக் கருதப்படும் மேதை ஜங்கர் சிங் ஷியாமின் படைப்புகள், அத்துடன் பாட் ஓவியர் ஸ்ரீலால் ஜோஷி மற்றும் வார்லி கலைஞர் ஜிவ்யா சோமா மஹேஸ் போன்ற பெயர்களும் அடங்கும். இது இந்திய நவீன மாஸ்டர்களான எம்.எஃப் ஹுசைன், எஃப்.என். சௌசா மற்றும் கே.எச்.ஆரா ஆகியோரின் படைப்புகளையும், பத்ரி நாராயண், ஏ.எக்ஸ் ட்ரிண்டேட் மற்றும் ஜாமினி ராய் ஆகியோரின் விரிவான படைப்புகளையும் உள்ளடக்கியது.  

சர்மாயா நிறுவனர் ஆபிரகாம் மேற்கொண்ட ஒரு சிறப்புத் திட்டம் இசா-நாமாவின் கமிஷன் ஆகும் : இயேசு கிறிஸ்துவின் வாழ்க்கையைச் சித்தரிக்கும் சிறு ஓவியத் திட்டம். முகலாய ஓவியப் பாணியில் மினியேச்சர்-ஓவியக் கலைஞர் மணீஷ் சோனியுடன் இணைந்து இந்தத் திட்டம் மேற்கொள்ளப்பட்டுள்ளது. 

## சிறப்பு கண்காட்சிகள்
சர்மாயாவின் முதல் கண்காட்சி ஜனவரி 2018 இல் *போர்ட்ரெய்ட் ஆஃப் எ நேஷன்* உடன் திறக்கப்பட்டது, இது இந்திய துணைக் கண்டத்தில் இருந்து 19 ஆம் நூற்றாண்டின் அரிய புகைப்படங்களின் தொகுப்பாகும். இந்த நிகழ்ச்சி புகைப்படக் கலைஞர் மாதவன் பிள்ளையால் தொகுக்கப்பட்டது மற்றும் பாதுகாவலர் அபா நரேன் லம்பாவால் வடிவமைக்கப்பட்டது, புகைப்படக்கலையின் பரிணாம வளர்ச்சிக்கும் இந்தியாவின் அரசியல் நிலப்பரப்புக்கும் இடையிலான தொடர்புகளை எடுத்துக்காட்டுகிறது. ராஜா தீன் தயாள், சாமுவேல் போர்ன், ஃபெலிஸ் பீட்டோ மற்றும் தாமஸ் பிக்ஸ் உள்ளிட்ட புகைப்படக் கலைஞர்கள் இடம்பெற்றுள்ளனர். 

## மேற்கோள்கள்


பகுப்பு:மும்பையிலுள்ள அருங்காட்சியகங்கள்
பகுப்பு:இந்திய ஆவணக் காப்பகங்கள்
பாரதி சர்மா

**பாரதி ஷர்மா** (பிறப்பு 15 அக்டோபர் 1961), ஓர் இந்திய நாடக இயக்குநர், நடிகர் மற்றும் ஆசிரியர் ஆவார். அவரது நாடகங்கள் வரலாறு, யதார்த்தம், பரிசோதனை, ஆண் பெண் உறவை அடிப்படையாகக் கொண்ட நாடகங்கள், இந்திய புராண மற்றும் தத்துவக் கருப்பொருள்கள் போன்ற பல்வேறு தலைப்புகளை உள்ளடக்கியவையாகும்.

## தொழில்
இவர் இந்தியில் டெல்லி பல்கலைக்கழகத்தில் முதுகலைப் பட்டம் பெற்றார். ஷர்மா 1987 இல் தேசிய நாடகப் பள்ளியில் பட்டம் பெற்ற பிறகு, பிபின் குமார் மற்றும் சில  தேசிய நாடகப் பள்ளி பட்டதாரிகளுடன் க்ஷிதிஜ் நாடகக் குழுவை நிறுவினார். 50க்கும் மேற்பட்ட நாடகங்களில் நடித்துள்ளார். 35க்கும் மேற்பட்ட நாடகங்களை இயக்கியுள்ளார். பாரதி, 8*வது தியேட்டர் ஒலிம்பிக்ஸ், பாரத் ரங் மஹோதசவ், மோகன் ராகேஷ் சம்மன் சமரோ, பர்தேந்து நாட்டிய உத்சவ், காத்மாண்டு சர்வதேச நாடக விழா 2008, தேசிய பெண் இயக்குநர்கள் தியேட்டர் திருவிழா, ஒடியன் நாடக விழாபோபால் மற்றும் சண்டிகர், சண்டிகர், சங்கீத் நாடக அரங்க விழா* போன்ற பல தேசிய மற்றும் சர்வதேச நாடக விழாவில் பங்கேற்றுள்ளார்.

### மேடை நாடகங்கள்

### இயக்கம்

### தொலைக்காட்சி மற்றும் திரைப்படம்

## விருதுகள்
இவர் எழுதிய *காலா ஹீரா* திரைப்படத்தின் திரைக்கதை 2001 ஆம் ஆண்டு ஆசிய தொலைக்காட்சி மற்றும் திரைப்பட விருதுகளிலும், சிறந்த திரைக்கதைக்காக ஜீ டிவியிலும் தேர்வானது. அவர் இந்திய அரசின் கலாசார அமைச்சகத்தால் மூத்த "நாடக நடிப்பின் மாறும் பாணிகள் மற்றும் முறைகள்" என்ற தலைப்பில் தனது ஆராய்ச்சிப் பணிக்காக பெல்லோஷிப்பையும் பெற்றுள்ளார்.  2013 ஆம் ஆண்டு நாட்சாம்ராட்டின் சிறந்த நடிகைக்கான விருதைப் பெற்றுள்ளார். இந்தி திரையரங்கில் சிறப்பாக பணியாற்றியதற்காக ஜேபி லோக்நாயக் தேசிய விருது 2020 இல் அவருக்கு வழங்கப்பட்டது. ராஸ் கலா மஞ்ச், சஃபிடோன், பானிபட்  டால், மூலம் ஜோஹ்ரா சேகல் தேசிய ராஸ் ரங் சம்மான், 2022 விருது வழங்கப்பட்டது.

## மேற்கோள்கள்

## வெளி இணைப்புகள்

* http://www.thehindu.com/entertainment/theatre/Between-gloom-and-glory/article16993881.ece
* http://epaper.bhaskar.com/bhopal/bhopal-city-bhaskar/124/08122017/mpcg/2/
* https://www.kshitijtheatregroup.com/about-1

பகுப்பு:சங்கீத நாடக அகாதமி விருது பெற்றவர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1961 பிறப்புகள்
பகுப்பு:வாழும் மக்கள்
அனாஹிதா உபெராய்

**அனாஹிதா உபெராய்** (பிறப்பு 1967) நாடகங்கலில் பிரபலமான ஒரு இந்திய நடிகை ஆவார். உபேராய் சில ஹிந்தி படங்களிலும் நடித்துள்ளார்.

## ஆரம்ப கால வாழ்க்கை
விஜயா மேத்தா மற்றும் ஃபரோக் மேத்தா போன்ற பெரு நடிகர்களின் குடும்பத்தில் உபெராய் பிறந்தார். உபெராய் தனது 12 வயதில் தனது தாயின் குழுவில் பணியாற்றத் தொடங்கினார். உபேராய் தனது பள்ளிப்படிப்பை மும்பையில் உள்ள கதீட்ரல் & ஜான் கானன் பள்ளியில் பயின்றார். பின்னர் மும்பை செயின்ட் சேவியர் கல்லூரியில் உளவியல் மற்றும் சமூகவியல் பயின்றார். பின்னர், அவர்நியூயார்க்கில் உள்ள ஹெர்பர்ட் பெர்காஃப் ஸ்டுடியோவில் பயிற்சி பெற்றார். அவர் இந்தியா திரும்புவதற்கு முன்பு பிராட்வேயில் நடித்தார்.

## தொழில்
அனாஹிதா உபெராய் *, ரூபர்ட்டின் பிறந்தநாள்*, *கோயிங் சோலோ*, *கிளாஸ் மெனஜரி*, *சீஸ்கேப் வித் ஷார்க்ஸ் அண்ட் டான்சர்ஸ்* மற்றும் *இஃப் விஷ்ஸ் வேர் ஹார்ஸஸ்* போன்ற பல ஆங்கில நாடகங்களில் பணியாற்றினார்.  உபெராய் குளோரியா முஜியோ மற்றும் ஜோ டவ்லிங் ஆகியோரிடம் உதவி இயக்குனராகவும் பணியாற்றினார். ஜேசன் ராபர்ட்ஸ், ஈலை வாலாச், ராபர்ட் சீன், லியோனார்ட், ஜட் ஹிர்ஷ் மற்றும் மேரி ஸ்டீன்பர்கன் உள்ளிட்ட பல அமெரிக்க நடிகர்கள் மற்றும் நடிகைகளுடன் பணியாற்றினார். 2003 ஆம் ஆண்டு வெலிவந்த வெற்றித் திரைப்படமான *ஜிஸ்ம்* படத்திலும் பிரியங்கா கபூராக நடித்துள்ளார்.

## மேற்கோள்கள்

பகுப்பு:1967 பிறப்புகள்
பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
பகுப்பு:பெண் எழுத்தாளர்கள்
பகுப்பு:எழுத்தாளர்கள்
பகுப்பு:எழுத்தாளர்கள் பற்றிய குறுங்கட்டுரைகள்